ศาลเจ้าพ่อเสือ

ศาลเจ้าพ่อเสือ (เสาชิงช้า), ศาลเจ้าพ่อเสือ พระนคร หรือที่เรียกสั้น ๆ ว่า ศาลเจ้าพ่อเสือ (อักษรจีนตัวเต็ม: 打惱路玄天上帝廟, ตัวย่อ: 打恼路玄天上帝庙, พินอิน: Dǎ nǎo lù xuán tiān shàngdì miào ตานาวลู่เฉียงเทียนซ่างตี่เมี่ยว, ฮกเกี้ยน: ต้านาวหล่อเอี่ยนเถี้ยนซ่งเต้เบี้ยว) เป็นศาลเจ้าจีนเก่าแก่ซึ่งตั้งอยู่บนถนนตะนาว ใกล้เสาชิงช้า เขตพระนคร กรุงเทพมหานคร ชาวจีนเรียกศาลเจ้านี้ว่า "เจ้าพ่อเสือ" ว่ากันว่าศาลเจ้าพ่อเสือตั้งขึ้นในรัชสมัยพระบาทสมเด็จพระนั่งเกล้าเจ้าอยู่หัว (รัชกาลที่ 3) เดิมตั้งอยู่ริมถนนบำรุงเมือง ต่อมาเมื่อพระบาทสมเด็จพระจุลจอมเกล้าเจ้าอยู่หัว (รัชกาลที่ 5) โปรดให้ขยายถนนบำรุงเมือง ได้โปรดให้ย้ายศาลมาไว้ที่ทางสามแพร่งถนนตะนาว จนถึงปัจจุบัน สิ่งศักดิ์สิทธิ์ภายในศาล ตำแหน่งประธานภายในศาล เป็นที่ประดิษฐานเอี่ยนเถี้ยนส่งเต้ หรือ เจ้าพ่อใหญ่ ผู้มีชื่ออื่น ๆ มากมาย เช่น เสวียนอู่(Xuan Wu) เจินอู่(Zhen Wu) เจินอู่ต้าตี่(Zhen Wu Da Di) เสวียนเทียนช่างตี่(Xuan Tian Shang Di) เป็นต้น ตำแหน่งซ้ายภายในศาล(จากมุมมองผู้สักการะ) เป็นที่ประดิษฐานเจ้าพ่อเสือ ตำแหน่งขวาภายในศาล(จากมุมมองผู้สักการะ) เป็นที่ประดิษฐานพระสังกัจจายน์ ตำแหน่งอื่น ๆ มีบริเวณให้สักการะทีกง(ฟ้าดิน) เจ้าพ่อกวนอู เจ้าแม่ทับทิม เทพเห้งเจีย รัชกาลที่5 อ้างอิง แหล่งข้อมูลอื่น แผนที่และภาพถ่ายทางอากาศของ ศาลเจ้าพ่อเสือ ภาพถ่ายดาวเทียมจากวิกิแมเปีย หรือกูเกิลแมปส์ แผนที่จากลองดูแมป หรือเฮียวีโก ภาพถ่ายทางอากาศจากเทอร์ราเซิร์ฟเวอร์ ศาลเจ้าพ่อเสือ อยากให้คนเกรงขาม ไหว้“เจ้าพ่อเสือ” เก็บถาวร 2007-09-27 ที่ เวย์แบ็กแมชชีน โดย นายรอบรู้